Üleüldse, mulle tundub see pseudoprobleem. Seniajani said mõned erakonnad Eestis niiöelda topelttoetust. Suurem raha läks erakonna kukrusse ja samuti toetas riik erakondade noorteorganisatsioone. Erakondade toetus jääb aga nüüd peavad parteid toetusraha ka noortekogudega  jagama. Soovin neile selles edu, sest ma ei soovi kindlasti seda, et Noored Sotsiaaldemokraadid või Kesknoored oma tegevuse lõpetaksid. Noortel on erinevad maailmavaated ja nad peavad saama ennast sellest lähtuvalt poliitiliselt teostada.